કર્ણાવતી ક્લબના બોર્ડ અૉફ ડિરેક્ટરના 23 સભ્યની ચૂંટણીને અનુલક્ષીને સત્તાધારી મેમ્બર્સ પાવર્સ પેનલ અને હરીફ મેમ્બર્સ ફ્રીડમ પેનલના 23-23 સભ્ય મેદાનમાં રહ્યા છે. બીજી તરફ ચૂંટણીને અાડે ગણતરીના કલાકો હવે બાકી રહ્યા છે ત્યારે સત્તાધારી અને હરીફ પેનલ દ્વારા પોતાની પ્રચાર ઝુંબેશને વેગ અાપવામાં અાવી રહ્યો છે. બંને પેનલના સભ્ય દ્વારા એક બીજાને પછાડવા માટેના પ્રયાસો થઈ રહ્યા છે. જેમાં એક ડિબેટમાં સત્તાધારી પક્ષ દ્વારા હરીફ પેનલને દાણીની પેનલ ગણાવવામાં અાવી હતી. જેના કારણે હરીફ પેનલ દ્વારા તેનો જવાબ સોશિયલ મીડિયા દ્વારા અાપવામાં અાવી રહ્યો છે. જેમાં અજય પટેલ અને ગિરીશ દાણીને મિત્રો ગણાવવામાં અાવ્યા છે. જ્યારે બીજામાં મેસેજમાં દાણીની પેનલમાં 15 વર્ષ સાથે રહેલા ચાર સભ્ય નગીન પટેલ (એન.જી.પટેલ), નરસિંહ પટેલ, અજય ઠક્કર અને પરેશ પટેલને દાણીના સાથીદાર તરીકે દર્શાવવામાં અાવ્યા છે. તેમજ અજય પટેલને લીધે પાવર્સ પેનલ દ્વારા ગિરીશ દાણીને પાછલે બારણે અાવકાર હોવાનું જણાવાયું છે.